jkorsvik/nowiki_second_scrape_merged huggingface dataset:
Heliothinae

Heliothinae er en gruppe av sommerfugler som hører til den store familien nattfly (Noctuidae). De fleste av artene lever i forholdsvis varme klima, bare fire er funnet i Norge. Noen av artene er brysomme skadedyr blant annet på mais.


== Utseende ==
Heliothinae er middelsstore (vingespenn for de artene som er funnet i Norden 28 – 42 mm), gjerne brungule nattfly. Forvingene er forholdsvis smale med litt uttrukne spisser.


== Migranter ==
Medlemmene i Heliothinae er utmerkede flyvere og mange kan foreta store vandringer. De fleste av artene som er funnet i Nord-Europa danner ikke permanente bestander her, men flyr inn enkelte år. Larvene lever på ulike slags urter og gress.


== Skadedyr ==
Den vandrende arten Helicoverpa armigera, som var funnet en gang i Norge inntil 2006, finnes over det meste av den gamle verden. I varmere områder er den et alvorlig skadedyr som kan angripe mange ulike kulturplanter, blant andre bomull, mais og tomater.
I 2006 var det en innflyvning av arten til Norge og minst 13 funn ble gjort nord til Karmøy i Rogaland.


== Systematisk inndeling / nordiske arter ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Heliothinae
Slekten Pyrrhia Hübner, 1821
Pyrrhia exprimens (Walker, 1857)
gullfagerfly, Pyrrhia umbra (Hufnagel, 1766)
flekkfagerfly, Schinia scutosa (Denis & Schiffermüller, 1775)
Slekten Heliothis Ochsenheimer, 1816
Heliothis maritima Graslin, 1855
Heliothis nubigera Herrich-Schäffer, 1851
Heliothis peltigera (Denis & Schiffermüller, 1775)
grønnfagerfly, Heliothis viriplaca (Hufnagel, 1766)
pestfagerfly, Helicoverpa armigera (Hübner, 1808) – importert med matvarer, invasjon til Norge i 2006


== Kilder ==
Norges sommerfugler – Nattfly [1]
Aarvik, L., Beggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Pestfagerfly i Norge: [3]


== Eksterne lenker ==
(no) Heliothinae hos Artsdatabanken 
(sv) Heliothinae hos Dyntaxa 
(en) Heliothinae hos Fauna Europaea 
(en) Heliothinae hos ITIS 
(en) Heliothinae hos NCBI 
(en) Kategori:Heliothinae – bilder, video eller lyd på Wikimedia Commons 
Heliothinae – detaljert informasjon på Wikispecies
Pass (enhet)

Pass (latin: passus; engelsk: pace) er et urgammel lengdemål, men det er ikke kjent om det har vært brukt i Europa og Skandinavia som sådan, herunder også i Norge. Substantivet er kommet til Norge via lavtysk fra fransk, pas, «skritt, passende mål, mengde».I det gamle Romerriket ble pass kalt passus og inndelt som 1/2 pertica (stang), 2 skritt eller 5 romersk fot, tilsvarende 1,48 meter. Pass er derfor også kjent som 1/1000 romersk mil.Opprinnelsen til uttrykket er et fullt pass (ett skritt med hvert ben eller en omgang) for en voksen mann, altså 2 skritt eller steg. Det latinske ordet passus er således opphavet til uttrykket (melde) pass(e) (stå over, underforstått en omgang) i kortspill.


== Referanser ==


== Se også ==
Gamle romerske lengdemål
Axel Stang

Axel Heiberg Stang (født 21. februar 1904 i Christiania, død 11. oktober 1974 i Rømskog) var en norsk nazist og statsråd for Nasjonal Samling (NS).


== Liv og virke ==


=== Bakgrunn ===
Etter oppvekst på Rømskog tok Stang examen artium ved Frogner skole i Kristiania (dagens Oslo) og drev sammen med broren Thomas Stang en rekke eiendommer i 1930-årene.


=== Nasjonal Samling, andre verdenskrig ===
Stang ble medlem av Nasjonal Samling fra starten i 1933. Han ble 5. februar 1939 medlem av partiets råd, og ble en av Josef Terbovens kommissariske statsråder 25. september 1940, som leder av departementet for arbeidstjeneste og idrett frem til 1. februar 1942. Da fortsatte han som statsråd i samme departement under Vidkun Quislings andre regjering frem til krigens slutt. I tillegg var han leder for NS Ungdomsfylking, med tittelen «ungdomsfører».
Som regjeringsmedlem tjenestegjorde Stang, i likhet med Jonas Lie og Sverre Riisnæs, på Østfronten under andre verdenskrig. Der deltok han i seks til syv uker sommeren 1941 i SS-Kampfgruppe «Nord» ved Salla-fronten under den finske fortsettelseskrigen. Han ble tildelt Jernkorset av 2. klasse.


=== Etter krigen ===
Stang ble under landssvikoppgjøret etter krigen dømt til livsvarig tvangsarbeid i 1946. Da ankesaken var oppe for Høyesterett, voterte et mindretall på tre dommere, blant disse hans firmenning Emil Stang, for dødsstraff. Han fikk også et erstatningskrav på to millioner kroner.
Stang slapp ut av fengsel i 1956 og flyttet med familien til Rømskog.


== Familie ==
Axel Stang giftet seg i 1942 med Helene Forseth Fretheim (1917–2008), datter av NS-minister Thorstein Fretheim.Stang tilhørte Heiberg-slekten, som dattersønn av Axel Heiberg (1848–1932), brorsønn av Jørgen Breder Stang (1874–1950), bror til Thomas Stang (1897–1982), svoger til Wenche Foss (1917–2011) og onkel til Fabian Stang (1955–).


== Referanser ==


== Eksterne lenker ==
(en) Axel Stang – kategori av bilder, video eller lyd på Commons 
(no) Axel Stang hos Norsk senter for forskningsdata
MT «Amoco Cadiz»

«Amoco Cadiz» var en supertanker som grunnstøtte på Men Goulven revet ved Portsall Rocks i Frankrike den 16. mars 1978. Båten grunnstøtte 2 km fra fastlandet og ble først kløvet i to deler og senere tre.Ulykken resulterte i det femte største oljeutslippet gjennom tidene. Bretagnes kyst ble sterkt forurenset av olje.
Skipsvraket ligger på 25 meters dybde og er blitt et yndet dykkeobjekt.


== Se også ==
Liste over oljesøl
Forurensning


== Referanser ==


== Eksterne lenker ==
(en) IMO 7336422 – kategori av bilder, video eller lyd på Commons 
(en) Amoco Cadiz – galleri av bilder, video eller lyd på Commons 
(en) «Amoco Cadiz» – Den internasjonale sjøfartsorganisasjonen
Dilobinae

Dilobinae er en gruppe av sommerfugler som hører til den store familien nattfly (Noctuidae). Det er bare funnet en art i Norge, blåhodefly (Diloba caeruleocephala).


== Vekslende plassering ==
Blåhodeflyet står litt for seg selv systematisk, og har blitt plassert i ulike grupper. I tillegg til å bli regnet til nattflyene, har det vært plassert i familien tannspinnere (Notodontidae), eller i en familie for seg, Dilobidae.


== Utseende ==
Et middelsstort (vingespenn 36 – 40 mm) nattfly. Forvingene er gråblå-spraglete med en påfallende, hvit tegning som ser ut som et liggende åttetall (eller uendelighets-tegn), denne er rammet inn av en V-formet tegning av tynne, mørke, bølgete linjer. Bakvingene er bleke med en svart flekk ved bakhjørnet. Larven er lysegrå med en bred, gul stripe langs hver side. Den har mange, svarte vorter, fra disse kommer det korte, stive børster.


== Levevis og utbredelse ==
Larven lever på ulike busker og trær i rosefamilien. Arten forekommer i Europa, bortsett fra lengst i nord, mot øst til Syria og Armenia. I Norge er blåhodeflyet funnet på Østlandet og vestover til Vest-Agder, men den er sjelden.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Dilobinae
Blåhodefly, Diloba caeruleocephala (Linnaeus, 1758)


== Kilder ==
Norges sommerfugler – Blåhodefly [1]
Aarvik, L., Beggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
(no) Dilobinae hos Artsdatabanken 
(sv) Dilobinae hos Dyntaxa 
(en) Dilobinae hos Fauna Europaea 
(en) Dilobinae hos ITIS 
(en) Dilobinae hos NCBI 
(en) Kategori:Dilobinae – bilder, video eller lyd på Wikimedia Commons 
Dilobinae – detaljert informasjon på Wikispecies
Legion

Legion har flere betydninger:


== Militær ==
Legion Condor, et tysk forband som var aktivt i årene 1936–1939
Légion étrangère, den franske fremmedlegion
Legión Extranjera Española, den spanske fremmedlegion
Legion of Merit, en amerikansk medalje
Romersk legion, hæravdeling på 4200–6000 mann


== Media ==
Legion (TV-serie), en amerikansk TV-serie fra 2017 basert på Marvel Comics-figuren Legion
Legion of Doom, en amerikansk electronicagruppe
Legion of the Damned, et nederlandsk thrash metal-band
Legions of War, et samlealbum fra det norske black metal-bandet Mayhem
World of Warcraft: Legion, en utvidelsespakke til MMORPG-en World of Warcraft


== Øvrige ==
Legion (enhet), gammelt romersk lengdemål
Legion Field, en sportsarena i Birmingham, USA, blant annet brukt under Sommer-OL 1996
Akt (enhet)

Akt (av latin actus) er et urgammelt lengdemål, men det er ikke kjent om det har vært brukt utenfor Romerrikets grenser, herunder i Norge og Skandinavia. I det gamle Romerriket kalt actus, inndelt som 12 pertica (stenger), 24 passus (pass) eller 48 gradus (skritt), tilsvarende 35,5 meter.


== Referanser ==


== Se også ==
Gamle romerske lengdemål
Gamle nordiske lengdemål
Pantelleria

Pantelleria (eller Pantalaria, Pantellaria, i antikken Cossyra) er en italiensk øy sørvest for Sicilia. Den befinner seg i Siciliasundet i Middelhavet, 100 km sørvest for Sicilia, og bare 70 km øst for kysten av Afrika. Pantelleria er også en kommune  som tilhører provinsen Trapani i Italia. Den dekker et areal på 83 km² og har omkring 6000 innbyggere. 


== Historie ==
Tidlig i oldtiden var øya trolig befolket av iberere. Den ble underlagt Kartago, og var viktig for mye av handelen til karthagenerne. Da den første puniske krigen startet mistet Kartago territoriet for romerne. Øya ble en del av Romerriket på 200-tallet f.Kr. Siden har øya skiftet overherre flere ganger. Fra 700-tallet e.Kr. ble den erobret av arabere, men på 1100-tallet ble den tatt tilbake av italienere, og siden var den underlagt forskjellige italienske fyrstedømmer. Under annen verdenskrig var øya et strategisk punkt.


== Geografi ==
Hele øya er av vulkansk opprinnelse og har et areal på 117 km². Det høyeste punktet er Monte Grande med en høyde på 836 moh. Varme mineralkilder og fumaroler viser at det fremdeles er passiv vulkansk aktivitet, og flere steder er det varme kilder og svoveldamp som stiger opp. Øya er frodig, men mangler ferskvann. Hovedbyen med om lag 3 000 innbyggere ligger i nordvest. En gang var det en straffekoloni her. Man kan i dag nå øya med ferje og hydrofoil fra Trapani, og den ligger langs hovedruten fra øst til vest i Middelhavet.


== Eksterne lenker ==
(en) Pantelleria – kategori av bilder, video eller lyd på Commons
Simon Simonsen

Simon Simonsen (født 16. oktober 1961 i Nanortalik) er en grønlandsk politiker. Han representerer partiet Siumut. 
Han er utdannet telemontør, og er senere også utdannet lærer (ferdig 1997). 
Han jobbet som telemontør for Tele Greenland fram til 1986, deretter tok han jobb på skolen Tasersuup Atuarfia i Qaqortoq. Det var også ved denne skolen han tok sin lærerutdanning, med fjernundervisning. 
Etter valget i 2005 overtok han som borgermester i Qaqortoq kommune etter Tommy Marø. Han ble da enstemmig valgt av kommunestyret. Før dette var han første viseborgermester, en stilling han har hatt siden valget i 2001. 
Pr 2009 er han ordfører i den nyetablerte kommunen Kujalleq.
Broddbergknapp

Broddbergknapp (Sedum rupestre) er en plante i bergknappslekta i bergknappfamilien, og er utbredt også i Norge. Størrelsen er på ca. 10–25 cm. Den kalles Reflexed Stonecrop på engelsk.
Broddbergknapp kjennes på de relativt tynne og lange – lansettformede – bladene på stilken. Den har både en høy og opprett bladstilk og blomsterstilk (separate), og blomsterstilken har få eller ingen blader.
Broddbergknapp vokser opp til 350 moh. i Tinn kommune, og finnes spredt på Østlandet ved kysten ned til Dalane i Rogaland, og igjen i bestander i indre Trondheimsfjorden. Broddbergknapp er Stjørdals kommuneblomst siden 2002
.


== Referanser ==


== Eksterne lenker ==
(en) Broddbergknapp i Encyclopedia of Life 
(en) Broddbergknapp i Global Biodiversity Information Facility 
(no) Broddbergknapp hos Artsdatabanken 
(en) Broddbergknapp hos ITIS 
(en) Broddbergknapp hos NCBI 
(en) Broddbergknapp hos The International Plant Names Index 
(en) Broddbergknapp hos Tropicos 
(en) Kategori:Petrosedum rupestre – bilder, video eller lyd på Wikimedia Commons 
(en) Sedum rupestre – galleri av bilder, video eller lyd på Wikimedia Commons
Blue kongo

Blue kongo eller blå kongo (også blue congo og purple congo) er en tradisjonell potetsort. Det antas at den opprinnelig ble importert fra Syd-Amerika til Storbritannia på begynnelsen av forrige århundre. Sorten ble dyrket i Skandinavia fra 1930-årene.
Potetkjøttet har en blå farge både før og etter koking. Kokes gjerne med skallet på for å bevare det meste av fargen. Fargestoffet er antocyanin, som er det samme som finnes i blåbær.


== Eksterne lenker ==
Finska Centralen för Utsädespotatis AB
Morgendæmringen

Morgendæmringen: tidsskrift for spiritistiske studier var et norsk spiritistisk tidsskrift utgitt mellom 1889 og 1927.
Bladet omtalte seg selv som et «Tidsskrift for Spiritistiske Studier, Psychologie, Somnambulisme, dyrisk Magnetisme, Tankelæsning etc.»
Tidsskriftet ble grunnlagt av cand. jur. Bernt Torstenson. I nekrologen over Torstenson i samme tidsskrift skrev Hans Kulbund: –Blandt dens pionerer i Norden inntar nordmannen cand. jur. B. Torstenson en meget fremragende plass. På det tidspunkt da spiritismen var almindelig gjenstand for hån, latter og forfølgelse påbegynte han utgivelsen av Morgendæmringen, det første nevneverdige spiritistiske tidsskrift i Norden; og litt senere begynte han å oversette og utgi tallrike større og mindre spiritistiske hovedverker, deriblant flere av Kardecs.


== Referanser ==
Festung Norwegen

Festung Norwegen betegner tyskernes festningsverk i Norge, som var del av Atlanterhavsvollen (Atlantikwall), som strakte seg fra Biscayabukten i sør til Russland i nord. Festung Norwegen skulle beskytte Norge mot invasjon, men hadde også baser med offensiv rolle.
Festung Bergen var en viktig del i det tyske forsvaret av Norge, og hadde til oppgave å forsvare det sentrale Vestlandet mot en alliert invasjon. Lenger sør lå Festung Stavanger


== Eksterne lenker ==
Tyske kystfort i Norge
Jerome Bruner

Jerome Seymour Bruner (født 1. oktober 1915 i New York, død 5. juni 2016 i Manhattan) var en amerikansk psykolog. Han var mest kjent for sin representasjonsteori som deler våre representasjonssystemer inn i det enaktive (handligsmessige), det ikoniske (forestillingsmessige) og det symbolske systemet.
Vi lærer gjennom å dele verden inn i kategorier. 
Stillasbygging. En mer kompetent bygger et læringsstillas for barnet mens den hjelper barnet i å utvikle seg i den proksimale utviklingssonen. Men stillaset må ikke stå for lenge, for da kan barnet gjøre seg avhengig av det! 
Lesing og skriving virker spesielt positivt inn på den kognitive utviklingen. Innenfor matematikken har Bruner laget en modell som består av tre kategorier:
- Einaktiv representasjon: Kunnskap blir uttrykt gjennom kroppen (Når vi klapper 3gangen eller føler med hendene hvordan er sirkel er)
- Ikonisk representasjon: Vi uttrykker oss gjennom mer eller mindre stiliserte bilder.
- Symbolsk representasjon: Vi bruker skrifttegn av ulike slag.


== Referanser ==


== Kilder ==
Gunn Imsen – Elevenes verden, 5. opplag 2003, side 113


== Eksterne lenker ==
Offisielt nettsted 
(en) Jerome Bruner – kategori av bilder, video eller lyd på Commons
Oligarkiets jernlov

Oligarkiets jernlov er en samfunnsvitenskapelig teori, opprinnelig framsatt av Robert Michels, om at alle politiske partier vil utvikle oligarki, det vi si fåmannsvelde, på grunn av organisasjonsprosesser og endringer i holdninger og innstillinger hos partiets tillitsvalgte og ledere. Tendensen i retning oligarki vil gjelde alle partier, uavhengig av om de i utgangspunktet preges av en ideologi og et program som vektlegger likhet, deltakelse og demokrati. Denne lovmessigheten kan utvides til å gjelde alle organisasjoner. 
Michels formulerte sin tese om «oligarkiets jernlov» på bakgrunn av en studie av det tyske sosialdemokratiske partiet, boken Zur Soziologie des Parteiwesens in der Modernen Demokratie, utgitt i 1911. Michels konkluderte her med det som har blitt stående som den klassiske formuleringen av  «Oligarkiets jernlov»: "Det er organisasjon som gir grunnlaget for dominansen av de valgte over velgerne, av de som har mandatene over de som har gitt dem mandate, av delegatene over dem som de har fått delegasjon fra. den som sier organisasjon, sier samtidig oligarki."


== Litteratur ==
Stein Ugelvik Larsen: «Oligarkiets jernlov», i Lov og struktur, Bergen: Universitetsforlaget, 1987
Carl Richard Unger

Carl Richard Unger (født 2. juli 1817 i Christiania, død 30. november 1897) var en norsk filolog og professor ved Det Kongelige Frederiks Universitet. Han sto bak utgaver av kongesagaene og en rekke andre norrøne verker.
Unger var medredaktør av kildeskriftutgivelsen Diplomatarium Norvegicum. Han var medlem av Det Kongelige Norske Videnskabers Selskab i Trondheim fra 1853 og Videnskabsselskabet i Christiania fra 1857.


== Referanser ==


== Eksterne lenker ==
(en) Carl Richard Unger – kategori av bilder, video eller lyd på Commons 

(no) Publikasjoner av Carl Richard Unger i BIBSYS
Fordybningsartikkel i Norsk biografisk leksikon
Digitaliserte bøker av Unger hos Nasjonalbiblioteket.
Norrøne tekster, utgitt av C. R. Unger hos heimskringla.no
Europavei 27

Europavei 27 går mellom Belfort i Frankrike og Aosta i Italia. Veiens lengde er 328 km.
Trasé fastlagt av UNECE: Belfort – Bern – Martigny – Grand-Saint-Bernard – Aosta.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Wadi

Wadi (arabisk: وادي, wādī; hebraisk: ואדי, vādī) er en arabisk og hebraisk betegnelse på et elveleie i ørken eller på steppe som normalt er tørt. Tilfeldig eller årstidsavhengig intens nedbør fører gjerne til stor vannføring, ofte flom, og sterk erosjon av den løse grunnen.


== Etymologi ==
Begrepet wādī er svært vanlig i arabiske stedsnavn. En del spanske stedsnavn fra andalusisk arabisk har wādī blitt benyttet for å bety ordinær elv, eksempel Guadalcanal fra wādī al-Qanal = «elven til stallene med forfriskninger», Guadalajara fra wādī al-hidjārah = «elven med steiner»,  eller Guadalquivir fra al-wādī al-kabīr = «den store elven». Sesongmessige elver, hyppig i sørøstlige Spania, er isteden kalt for ramblas.


== Referanser ==


== Eksterne lenker ==
(en) Wadis – kategori av bilder, video eller lyd på Commons
Oskar Midtlyng

Oskar Robertsen Midtlyng (født 31. august 1906 på Skatval i Nord-Trøndelag, død 21. oktober 1994 i Manitowoc i Wisconsin) var en norsk friidrettsutøver i mellomkrigstiden.
Han var sønn av handelsbestyrer Robert Midtlyng og hustru Oline Olsdatter Seljetrø på Skatval. Som idrettsutøver representerte Oskar Midtlyng flere idrettslag, deriblant Idrettslaget Fram og Børsa Idrettslag. Han representerte Idrettslaget Fram da han ble norgesmester i høydehopp i 1929. Han deltok som høydehopper under Sommer-OL 1928 i Amsterdam, og kom der på en 28.-plass. Til å være høydehoper var Midtlyng ganske liten av vekst, 1,65 meter på strømpelesten, men imponerterte flere sportskommentatorer ved å hoppe 1,91 meter i høyde. Midtlyng var i en periode også fast spiller på Idrettslaget Frams fotballag, og ble kretsmester i 1929. Hans klubbrekorder fra 1920-årene i lengdesprang, tresteg, spydkast og tikamp ble stående frem til 1980-årene. I 1982 ble Midtlyng og Karl Eidsvik de første æresmedlemmene av Idrettslaget Fram.I 1930 utvandret Midtlyng med DS «Stavangerfjord» til Amerika, hvor han stiftet familie og ble boende resten av livet. Han hadde som mål å delta i Sommer-OL 1932 i Los Angeles, men fikk en idrettsskade på akillessenen og la opp. I 1938 ble han amerikansk statsborger. Han planla å besøke Norge under Vinter-OL 1994 på Lillehammer, men ble forhindret av leukemi, og døde noen måneder senere etter lengre tids sykdom. Han ble gravlagt på Wisconsin Memorial Park i Brookfield i Wisconsin.


== Referanser ==


== Litteratur ==
Berg, Rolf (2011). «Stjørdalsdalførets første olympiadeltaker: Oskar Midtlyng fra Skatval». Årbok for historielagene i Stjørdalsbygdene. 21. Stjørdal. s. 31–44. ISBN 978-82-93044-02-4. 


== Eksterne lenker ==
(en) Oskar Midtlyng – Olympedia 
(en) Oskar Midtlyng – Sports-Reference (OL-resultater – arkivert)
Ayyaz

Ayyaz eller Ayaz (ایاز) er et mannsnavn med tyrkisk, persisk eller indisk opprinnelse. Betydningen kan være «slave», «nattvind», «respektert» eller «utholdende».


== Utbredelse ==
Tabellen nedenfor gir en detaljert oversikt over populariteten til fornavnet Ayaz i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Malik Ayaz (rundt år 1000), tyrkisk slave og senere general til sultan Mahmud av Ghaznavid i Ghazni, India
Shaikh Ayaz (1923–1999), pakistansk dikter
Ayaz Amir, pakistansk journalist


== Referanser ==


== Eksterne lenker ==

(en) Behind the Name: Ayyaz
(en) Think Baby Names: Ayyaz
Tu bandera es un lampo de cielo

Tu bandera es un lampo de cielo (Ditt flagg er et himmelsk lys) er nasjonalsang i Honduras. Den ble godkjent i 1915 etter presidentdekret 42 i 1915. Teksten på sju vers og refreng er skrevet av Augusto Constancio Coello og melodien er av Carlos Hartling.
I sin helhet er hymnen en kort kronologi av Honduras historie. Hymnen består av refrenget og syv soloer. For offisielle akter er det kun refrenget og den syvende som synges. Refrenget, som synges før og etter den syvende soloen, er en beskrivelse av Honduras' viktigste nasjonale symboler, flagget og våpenskjoldet. Det åttende verset er en patriotisk oppfordring til plikt til honduranere for å forsvare flagget og nasjonen.
Innen honduranere fullfører sitt sjette år av grunnskoleutdanning, vil de ha lært utenat og blitt lært betydningen av alle åtte strofene. Uoffisielt kalles hymnen noen ganger "Tu bandera es un lampo de cielo" (spansk for "Ditt flagg er en himmelens prakt") som også er den første linjen i refrenget. For eksamener på ungdomsskolen, videregående skole, universitetet eller en annen type eksamen, vil det bli gjort en eksamen basert på et spørreskjema av nasjonalsangen.


== Sangtekst ==


== Referanser ==